**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ** |
| **HOTĂRÂRE****pentru modificarea și completarea anexei nr. 2 la Hotărârea Guvernului nr. 14/2023 privind aprobarea amplasamentului şi declanşarea procedurilor de expropriere a tuturor imobilelor proprietate privată care constituie coridorul de expropriere situat pe amplasamentul lucrării de utilitate publică de interes naţional "Reducerea riscului la inundaţii a municipiului Tecuci, judeţul Galaţi"** |
| **Secțiunea a 2-a****Motivele emiterii actului normativ** |
| 2.1. | Sursa proiectului de act normativ | În temeiul art. 108 din Constituția României, republicată, al art. 5 alin. (1), art. 8 alin. (3), art. 9 alin. (8), art. 11 alin. (7) şi art. 32 din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare,Inițiativa ministerului. |
| 2.2. | Descrierea situației actuale | Proiectul este inclus în Planul de Management de Risc la Inundații al bazinului hidrografic Prut-Bârlad care reprezintă o viziune strategică pentru managementul riscului la inundații atât la nivel de Administrației Bazinale de Apă Prut – Bârlad, cât și la nivel de A.P.S.F.R. (Areas with Potential Significant Flood Risk - Zone cu Risc Potențial Semnificativ la Inundații).În acest sens, s-au stabilit obiectivele de management al riscului la inundații, s-au identificat măsurile necesare în vederea atingerii acestor obiective și s-au prioritizat măsurile care vizează reducerea riscului la inundații la nivel de A.P.S.F.R, ținând cont de obiectivele specifice de management al riscului la inundații.Proiectul „Reducerea riscului la inundații a municipiului Tecuci, județul Galați” se adresează sectorului de mediu și aparține domeniului protecția împotriva inundațiilor și răspunde în totalitate obiectivelor Axei Prioritare 5 POIM care are Obiectivul Specific 5.1 Reducerea efectelor şi a pagubelor asupra populației cauzate de fenomenele naturale asociate principalelor riscuri accentuate de schimbările climatice, în principal de inundaţii şi eroziune costieră.Prin Hotărârea Guvernului nr. 14/2023 privind aprobarea amplasamentului şi declanşarea procedurilor de expropriere a tuturor imobilelor proprietate privată care constituie coridorul de expropriere situat pe amplasamentul lucrării de utilitate publică de interes naţional "Reducerea riscului la inundaţii a municipiului Tecuci, judeţul Galaţi", s-a aprobat:- amplasamentul lucrării de utilitate publică de interes naţional "Reducerea riscului la inundaţii a municipiului Tecuci, judeţul Galaţi", situat pe raza localității Tecuci din județul Galați și - declanșarea procedurilor de expropriere a tuturor imobilelor proprietate privată care constituie coridorul de expropriere situat pe amplasamentul lucrării de utilitate publică,- lista cuprinzând imobilele proprietate privată supuse exproprierii și sumele individuale estimate de către expropriator, aferente despăgubirilor pentru imobile proprietate privată situate pe amplasamentul lucrării de utilitate publică de interes național. Conform dispozițiilor Legii nr. 255/2010, cu modificările şi completările ulterioare, Comisia pentru verificarea dreptului de proprietate sau a altor drepturi reale și acordarea despăgubirilor aferente imobilelor expropriate în vederea realizării lucrării de utilitate publică de interes național "Reducerea riscului la inundaţii a municipiului Tecuci, judeţul Galaţi", numită prin decizia expropriatorului nr. 90/05.04.2023 a procedat la verificarea documentelor titularilor dreptului de proprietate/moștenitorilor/ persoanelor îndreptățite să primească despăgubirea, așa cum au fost menționați în Hotărârea Guvernului nr. 14/2023.În urma verificării situației juridice și tehnice (măsurători topometrice, ș.a.) ale imobilelor afectate din coridorul de expropriere au fost identificate neconcordanțe față de anexa nr. 2 la Hotărârea Guvernului nr. 14/2023, fapt ce conduce la necesitatea modificării și completării acesteia. Prezentul proiect de hotărâre a Guvernului se referă la un număr de 13 imobile care urmează a fi supuse procedurii de expropriere în suprafață totală de 19177 mp cu o valoare de 53.695,60 lei necesară pentru acordarea despăgubirii proprietarilor terenurilor proprietate privată. Suprafața inițială aprobată pentru cele 13 de imobile proprietate privată a fost de 19274 mp cu o valoare a despăgubirii în cuantum de 57.822 lei.Suma de 53.695,60 lei aferentă terenurilor, a rezultat din raportul de evaluare nr. 35/18.03.2025, înregistrat la Administrația Bazinală de Apă Prut – Bârlad sub nr. 4811/20.03.2025, întocmit de către evaluatorul Valentina Oana Florescu, membru atestat ANEVAR, având legitimația nr. 18070, valabilă în anul 2025, în conformitate cu dispozițiile Legii nr. 255/2010, cu modificările și completările ulterioare și ale Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările ulterioare.În urma emiterii cărții funciare nr. 117122 UAT Tecuci reprezentând coridorul de expropriere și a întocmirii unui nou plan parcelar, au rezultat următoarele modificări:1. Pozițiile nr. crt. 26, 31, 32, 34, 35, 36, 37 și 38 se modifică în sensul actualizării, în condiţiile legii, a elementelor de identificare ale imobilelor sau a titularilor de drepturi reale şi a sumelor individuale aferente despăgubirilor, în conformitate cu anexa la proiectul de act normativ.
2. După poziția nr. crt. 34, se introduc trei noi poziții, respectiv pozițiile nr. crt. 341, 342 și 343, rezultate ca urmare a întocmirii documentației cadastrale și a operațiunii tehnice de dezmembrare și care fac parte din coridorul de expropriere situat pe amplasamentul aprobat prin Hotărârea Guvernului nr. 14/2023, în conformitate cu anexa la proiectul de act normativ. Aceste imobile au fost identificate ca fiind supuse exproprierii ulterior întocmirii planurilor parcelare actualizate, nefiind cuprinse în anexa la Hotărârea de Guvern nr. 14/2023.
3. După poziția nr. crt. 38 se introduc două noi poziții, respectiv pozițiile nr. crt. 381 și 382, rezultate ca urmare a operațiunii tehnice de dezmembrare și care fac parte din coridorul de expropriere situat pe amplasamentul aprobat prin Hotărârea Guvernului nr. 14/2023, în conformitate cu anexa la proiectul de act normativ. Aceste imobile au fost identificate ca fiind supuse exproprierii ulterior întocmirii planurilor parcelare actualizate, nefiind cuprinse în anexa la Hotărârea Guvernului nr. 14/2023.

Prin urmare, pentru aceste imobile nu a fost declanșată procedura de expropriere în temeiul Hotărârii Guvernului nr. 14/2023 și din acest motiv proiectul de act normativ cuprinde prevederi speciale referitoare la declanșarea procedurii de expropriere, precum și cu privire la suma despăgubirilor aferente acestor 5 imobile (pozițiile nr. crt341, 342 și 343, 381 și 382), în conformitate cu prevederile Legii nr. 255/2010, cu modificările și completările ulterioare.Pentru cele 13 imobile nu au fost finalizate formalitățile aferente procedurii de expropriere, respectiv nu au fost emise hotărâri ale comisiei de verificare a dreptului de proprietate ori a altui drept real și nu a fost dispusă plata sumelor aferente despăgubirilor către proprietarii imobilelor.Pentru prezentul proiect de act normativ nu este necesară alocarea de sume suplimentare de la bugetul de stat. Diferența între suma inițială (aprobată) și cea actuală este de **4126, 40** lei (sumă care devine disponibilă) iar diferența dintre suprafața inițială (aprobată) și cea actuală este de **97 mp**.

|  |  |
| --- | --- |
| **Sume prevăzute în Hotărârea Guvernului** **nr. 14/2023** | **Sume prevăzute în proiectul de act normativ** |
| **Nr. Crt** | **U.A.T** | **Nr.****Prop.** | **Suprafața****(mp)** | **Valoare****(lei)** | **Nr.****Prop.** | **Suprafața****(mp)** | **Valoare****(lei)** |
| 1 | Tecuci | 8 | 19274 | 57.822 | 13 | 19177 | 53.695,6 |
| **TOTAL** | **8** | **19274** | **57.822** | **13** | **19177** | **53.695,6** |
| **Diferenta de suprafata** | **97mp = 19274mp – 19177mp** |
| **Difernta de suma ce se va disponibiliza** | **4126,40 lei = 57.822lei – 53.695 lei** |

Suma rămasă disponibilă prin prezentul proiect de act normativ, respectiv suma de **4126,40 lei** va fi restituită la bugetul de stat, în termen de 90 de zile de la data publicării în Monitorul Oficial al României, Partea I, a prezentei hotărâri. Diferențele dintre sumele prevăzute pentru despăgubirile estimate la momentul promovării Hotărârii Guvernului nr. 14/2023, și cele estimate în conformitate cu prevederile legale sus-menționate reies ca urmare a identificării cadastrale a fiecărui imobil în parte, ulterior emiterii și aprobării Hotărârii Guvernului. Aceste diferențe se vor reconsemna la CEC și, ulterior se vor emite hotărârile de stabilire a cuantumului despăgubirilor.Imobilele care sunt terenuri aflate în domeniul public al statului rămân în proprietatea statului, cu schimbarea dreptului de administrare către beneficiarul proiectului. Cele 5 imobile situate pe teritoriul UAT municipiul Tecuci au fost identificate ca făcând parte din culoarul lucrării, ulterior întocmirii planului parcelar actualizat. Terenurile agricole situate pe coridorul de expropriere au fost scoase din circuitul agricol, cu respectarea legislației naționale în vigoare, cu avizul tehnic emis de Agenția Națională de Îmbunătățiri Funciare, potrivit prevederilor art. 11 alin. (66) din Legea nr. 255/2010, cu modificările și completările ulterioare.Procedurile de expropriere aplicabile imobilelor proprietate privată care constituie coridorul de expropriere aferent proiectului de act normativ sunt cele prevăzute de Legea nr. 255/2010, cu modificările și completările ulterioare, precum şi de Hotărârea Guvernului nr. 53/2011, cu completările ulterioare. |
| 2.3. | Schimbări preconizate | Prin prezentul proiect de act normativ se propun următoarele:Anexa nr. 2 la Hotărârea Guvernului nr. 14/2023, se modifică și se completează după cum urmează:1. Pozițiile nr. crt. 26, 31, 32, 34, 35, 36, 37 și 38 se modifică în sensul actualizării, în condițiile legii, a elementelor de identificare ale imobilelor sau a titularilor de drepturi reale şi a sumelor individuale aferente despăgubirilor, în conformitate cu anexa la proiectul de act normativ.
2. După poziția nr. crt. 34, se introduc trei noi poziții, respectiv pozițiile nr. crt. 341, 342 și 343, rezultate ca urmare a întocmirii documentației cadastrale și a operațiunii tehnice de dezmembrare și care fac parte din coridorul de expropriere situat pe amplasamentul aprobat prin Hotărârea Guvernului nr. 14/2023, în conformitate cu anexa la proiectul de act normativ.
3. După poziția nr. crt. 38 se introduc două noi poziții, respectiv pozițiile nr. crt. 381 și 382, rezultate ca urmare a operațiunii tehnice de dezmembrare și care fac parte din coridorul de expropriere situat pe amplasamentul aprobat prin Hotărârea Guvernului nr. 14/2023, în conformitate cu anexa la proiectul de act normativ.

Se aprobă declanşarea procedurii de expropriere pentru imobilele proprietate privată, prevăzute la art. I, care fac parte din coridorul de expropriere al lucrării de utilitate publică de interes naţional "Reducerea riscului la inundaţii a municipiului Tecuci, judeţul Galaţi", în conformitate cu anexa la prezenta hotărâre, sumele individuale estimate de către expropriator, aferente despăgubirilor, în condițiile legii, pentru imobilele prevăzute la art. I, se încadrează în sumele aprobate prin Hotărârea Guvernului nr. 14/2023.Ministerul Mediului, Apelor și Pădurilor prin Administraţia Naţională „Apele Române” răspunde de realitatea datelor din anexa la proiectul de act normativ, precum și de corectitudinea datelor înscrise în documentele care au stat la baza stabilirii acestora, în conformitate cu prevederile legale. |
| 2.4. | Alte informaţii | Documentaţia tehnico-economică privind coridorul de expropriere al lucrării a fost avizată de către Oficiul de Cadastru si Publicitate Imobiliară județul Galați- Biroul de Cadastru și Publicitate Tecuci , în conformitate cu prevederile Legii nr 255/2010, cu modificările și completările ulterioare și ale Hotărârii Guvernului nr. 53/2011, cu completările ulterioare.Listele proprietarilor/deţinătorilor imobilelor care constituie obiectul prezentului act normativ sunt întocmite ca urmare a verificării situației juridice și tehnice-măsurători topometrice.Modul de stabilire a sumelor aferente despăgubirilor pentru imobilele care fac obiectul exproprierii, realitatea și exactitatea datelor, precum și conformitatea cu evidențele unităților administrativ teritoriale/Agenției Naționale de Cadastru și Publicitate Imobiliară revine evaluatorului autorizat ANEVAR care a întocmit raportul de evaluare, entităților care au asigurat serviciile de cadastru și Administrației Naționale „Apele Române” care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr.561/2009. |
| **Secțiunea a 3-a****Impactul socio-economic al proiectului de act normativ** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2 | Impactul social | Proiectul se încadrează la art. 2 alin. (1) lit. b) din Legea nr. 255/2010, cu modificările și completările ulterioare, astfel realizarea obiectivului de investiție are o importanţă deosebită, având rolul de a elimina pagubele importante care se pot produce prin inundaţii şi chiar de pierderi de vieţi omeneşti.Prin proiect se vizează punerea în condiții de siguranță a zonelor analizate, prevenindu-se astfel posibilele pagube, cu beneficii suplimentare directe asupra nivelului de trai al populatiei in localitati, agricultura, transport și nu numai. |
| 3.3. | Impactul asupra drepturilor și libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Obiectivul de investiții este de importanță deosebită pentru reducerea riscurilor la inundații. Realizarea lucrărilor structurale și non-structurale pentru apărarea împotriva inundațiilor a municipiului Tecuci, sunt în conformitate cu practicile și politicile naționale și europene.Soluțiile tehnice sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, ale Directivei 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate.Lucrările care se realizează în cadrul acestui obiectiv de investiții se încadrează în strategia privind “Planul pentru Prevenirea, Protecția și Diminuarea Efectelor Inundațiilor în Spațiul Hidrografic Prut -Bârlad”. |
| 3.4.1. | Impactul asupra economiei şi asupra principalilor indicatori macroeconomici | Realizarea acestui obiectiv prezintă avantaje pentru economia locală prin prevenirea inundațiilor în localitate și creșterea calității vieții. |
| 3.4.2. | Impactul asupra mediului concurenţial si domeniul ajutoarelor de stat | Proiectul de act normativ nu se referă la acest subiect. |
| 3.5 | Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 3.6. | Impactul asupra mediului înconjurător | Exproprierea pentru cauză de utilitate publică și preluarea în administrare, de către Administrația Națională Apele Române" - Administrația Bazinală de Apă Prut- Bârlad, a suprafețelor de teren necesare realizării lucrărilor, va conduce la îmbunătățirea standardelor de mediu, precum și la diminuarea riscurilor majore, contribuind, totodată, la îndeplinirea angajamentelor României, privind protecția mediului, ca stat membru al Uniunii Europene.  |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informații | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit | Proiectul de act normativ nu se referă la acest subiect. |
| b) bugete locale:(i) impozit pe profit | Proiectul de act normativ nu se referă la acest subiect. |
| c) bugetul asigurărilor sociale de stat:(i) contribuţii de asigurări | Proiectul de act normativ nu se referă la acest subiect. |
| d) alte tipuri de venituri(se va menționa natura acestora) | Proiectul de act normativ nu se referă la acest subiect. |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta:(i) cheltuieli de personal(ii) bunuri si servicii | Proiectul de act normativ nu se referă la acest subiect. |
| b) bugete locale:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| c) bugetul asigurărilor sociale de stat:(i) cheltuieli de personal(ii) bunuri si servicii | Proiectul de act normativ nu se referă la acest subiect. |
| d) alte tipuri de venituri(se va menționa natura acestora) | Proiectul de act normativ nu se referă la acest subiect. |
| 4.3. Impact financiar, plus/minus, din care: |  |  |  |  |  |
| a) bugetul de stat | Proiectul de act normativ nu se referă la acest subiect. |
| b) bugete locale | Proiectul de act normativ nu se referă la acest subiect. |
| 4.4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 4.5. Propuneri pentru a compensa reducerea veniturilor bugetare. | Proiectul de act normativ nu se referă la acest subiect. |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente | Proiectul de act normativ nu se referă la acest subiect. |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect. |
| 4.8. Alte informații | Pentru prezentul proiect de act normativ nu este necesară alocarea de sume suplimentare de la bugetul de stat.Suma totală aferentă despăgubirilor imobilelor ce urmează a fi eliminate din anexa nr. 2 la Hotărârea Guvernului nr. 14/2023 este de 4126,40 lei, sumă care devine disponibilă. Suma rămasă neutilizată va fi restituită la bugetul de stat, in termen de 90 de zile de la data publicării în Monitorul Oficial al României, Partea I, a prezentei hotărâri. |
| **Secțiunea a 5-a****Efectele proiectului de act normativ asupra legislației în vigoare** |
| 5.1. | Măsuri normative necesare pentru aplicarea prevederilor proiectului de act normativ | Ulterior finalizării procedurilor de expropriere a terenurilor se va elabora un act normativ privind înscrierea imobilelor în inventarul centralizat al bunurilor din domeniul public al statului şi darea în administrarea Administrației Bazinale de Apă Prut -Bârlad, instituție publică cu personalitate juridică, aflată în subordinea Administrației Naționale „Apele Române”, instituție publică în coordonarea Ministerului Mediului, Apelor și Pădurilor , precum și completarea anexei nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
| **Secțiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către:a) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest subiect. |
| 6.6. | Alte informații | Nu au fost identificate. |
| **Secțiunea a 7-a****Activităţi de informare publică privind elaborarea şi implementarea proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului a fost îndeplinită procedura stabilită prin Legea nr. 52/2003 privind transparență decizională în administrația publică republicată, cu modificările ulterioare.Menționăm faptul că proiectul de act normativ a fost postat pe site-ul Ministerului Mediului, Apelor și Pădurilor în data de ................................ |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 7.3. | Alte informaţii | Nu au fost identificate. |
| **Secțiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ | Proiectul de act normativ nu se referă la acest subiect. |
| 8.2. | Alte informații | Nu au fost identificate. |

Pentru considerentele de mai sus, s-a elaborat prezentul proiect de *Hotărâre a Guvernului pentru modificarea și completarea anexei nr. 2 la Hotărârea Guvernului nr. 14/2023 privind aprobarea amplasamentului şi declanşarea procedurilor de expropriere a tuturor imobilelor proprietate privată care constituie coridorul de expropriere situat pe amplasamentul lucrării de utilitate publică de interes naţional "Reducerea riscului la inundaţii a municipiului Tecuci, judeţul Galaţi"* care, în forma prezentată, a fost avizat de ministerele interesate şi pe care îl supunem spre aprobare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

|  |  |
| --- | --- |
| **VICEPRIM-MINISTRU,****MARIAN NEACȘU** | **VICEPRIM-MINISTRU,****MINISTRUL FINANȚELOR****TÁNCZOS BARNA** |
| **MINISTRUL INVESTIȚIILOR ȘI PROIECTELOR EUROPENE****MARCEL-IOAN BOLOȘ** |
| **MINISTRUL AGRICULTURII ȘI DEZVOLTĂRII RURALE****FLORIN-IONUȚ BARBU** |
| **MINISTRUL JUSTIŢIEI** **RADU MARINESCU** |

*AVIZEAZĂ*

|  |
| --- |
| **Secretar de Stat****Cristian – Valer BEȘENI** |
| **Secretar General****Alexandru AVRAM** |
| **Secretar General Adjunct****Győző-István BÁRCZI** |
| **Direcția Generală Resurse Umane, Juridică și Relația cu Parlamentul****Director General Adjunct,****Teodor DULCEAȚĂ** |
| **Direcția Generală Management Financiar, Investiții și Administrativ****Director General,****Angela Maria PRIOTEASA** |
| **Serviciul Investiții și Control****Șef Serviciu,****Eugenia NECEA****Administrația Națională „Apele Române”****Director General****Sorin LUCACI** |